Thijs van Leer

**Thijs van Leer** (uttales: / tɛis vɑn leːr /; født 31. mars 1948 i Amsterdam) er en nederlandsk musiker, sanger, låtskriver, komponist og produsent, mest kjent som fløytist og grunnlegger av bandet Focus. På sangen *Hocus Pocus* går han opp i falsett, plystrer og jodler.

## Liv og karriere

### Oppvekst og utdanning

Thijs van Leer vokste opp i en musikalsk familie i Amsterdam, hvor han begynte å spille piano og fløyte som barn. Faren spilte fløyte og brødrene Frank og Maarten spilte fagott, piano og fløyte.

Da Thijs van Leer var seks laget han sangen "Onkel Willy", som var en hyllest til familievenn og keyboardlærer Willy Buard. Som elleveåring fikk Van Leer en fløyte av faren, han fikk undervisning av faren to år senere.

I oppveksten fikk Thijs van Leer også undervisning i maling, i tillegg var han mannekeng og spilte teater. På skolen lærte han engelsk, fransk, tysk, latin og klassisk gresk. Han spilte cembalo i skoleorkesteret som hans far dirigerte. Han ble også med i Raoul Angenot-kvintetten, og som attenåring vant han en pris i en skolekonkurranse der han spilte fløyte og piano i tillegg til å synge og fremføre et dikt han selv hadde skrevet. Han ble deretter med i Bob de Lats kvartett, som fikk en femteplass i den årlige jazzkonkurransen i Hilversum. Etter å ha fullført skolegangen hadde han ikke nok selvtillit til å søke opptak på et musikkonservatorium, derfor studerte han kunsthistorie på universitetet i Amsterdam. Han fant dette faget "veldig tørt", og gikk over til å studere harmonilære og kontrapunkt ved Conservatorium van Amsterdam. Imidlertid fant han seg ikke til rette der heller, og sluttet etter kort tid. Så tok han en universitetsgrad i fløyte og komposisjon ved Conservatoire de Musique de Genève. Parallelt tok han timer i piano, orkestrering og arrangement med komponisten og dirigenten Rogier van Otterloo, og studerte orgel med Anthon van der Horst. 

Rundt 1967 ga han ut sin første singel, som fikk tittelen *Nooit Zal Ik Vergeten*. Ved siden av sine egne musikalske prosjekter fikk han også et engasjement som medlem av backingbancet til den kjente sangeren og skuespilleren Ramses Shaffy. Dette ble starten på Van Leers musikalske karriere; han uttalte senere at om han ikke hadde fått den jobben ville han ha satset på en skuespillerkarriere i stedet.

### Focus
Thijs van Leer dannet et rockeband sammen med Cleuver og Dresden, og spilte lokale konserter med cover av Traffic og eget materiale, under navnene Trio Thijs van Leer og Thijs van Leer and the Rebaptised. I november 1969 fikk de selskap av gitaristen Jan Akkerman, som hadde opptrådt med de tre på Sunset Sunkiss, og de slo seg sammen og tok navnet Focus, og ble dermed den første oppstillingen av bandet. 

For mer informasjon om denne tiden, se **[[Focus (band)|Focus]]**.

### Solokarriere
I midten av 1972 ga Thijs van Leer ut sitt første soloalbum, *Introspection*. Det inneholder et utvalg av klassiske stykker av Bach og Gabriel Faure, Focus-sanger og originale komposisjoner arrangert for fløyte og orkester av van Otterloo, og sopranvokal av Letty de Jong. *Introspection* var en kommersiell suksess i Nederland, og lå som nummer en i tre uker tidlig i 1973 og oppnådde gullplate. På slutten av 1975 ga Van Leer ut *Introspection 2*, som tilbrakte en uke på førsteplass i Nederland under et 19-ukers opphold på topp 10. Van Leer fortsatte albumserien med *Introspection 3*, i 1977. 

Etter at Focus splittet i 1978, fortsatte Van Leer med sin solokarriere og deltok i ulike prosjekter. Han dannet rockebandet Conxi, med nederlandske og senegalesiske musikere, og en rockegruppe Van Leer med en amerikansk sanger. Tidlig på 1980-tallet jobbet Van Leer og turnerte sammen med den spanske sangeren Miguel Ríos og spilte keyboard og fløyte på albumene *Extraños en el escaparate* (1981), *Rock & Ríos* (1982) og *El rock de una noche de verano* (1983). 

I 1981 dannet Van Leer det multinasjonale bandet Pedal Point med musikerne Tato Gomez og Mario Argandoña fra Chile og Paul Shigihara fra Japan. De spilte inn et dobbeltalbum, *Dona Nobis Pacem*, basert på en komposisjon Van Leer hadde skrevet. I 1985 ble Van Leer gjenforent med Akkerman og spilte inn albumet *Focus: Jan Akkerman & Thijs van Leer* (1985). Van Leer var en av artistene som spilte på sangen "Shalom from Holland" (skrevet av Simon Hammelburg og Ron Klipstein) som et tegn på solidaritet med det israelske folket, som var truet av raketter fra Irak, under den første Golfkrigen i 1991.

Han dukket også opp som gjestemusiker på albumet, *Into the Electric Castle*, et musikalske prosjekt med navnet Ayreon av Arjen Anthony Lucassens. I 2008 ga Explore Multimedia ut Van Leers første soloalbum på nesten et tiår, *The Home Concert.* Albumet inneholder innspillinger gjort i stuen hans mens han spilte materiale for Focus 9. Albumet er bare tilgjengelig online.

13. september 2008 ble Van Leer utnevnt til ridder av ordenen i Orange-Nassau for "fremragende innsats innen musikk." 

Van Leer har laget et julealbum med døtrene sine. Han opptrer også regelmessig med sin datter Berenice van Leer. Han spiller også med Thomas Blug Band både på album og også på konserter, Berence synger også for bandet. 

I 2010 opptrådte Van Leer på en konsert med Raccomandata Ricevuta Ritorno for å feire 40 år med fantasifull musikk. 

Thijs van Leer er også kreditert for musikk til filmen RobCop fra 2014. 

### ReFocus
I 2002 ble Thijs van Leer invitert til å spille i Hocus Pocus, hvor stesønnen Bobby Jacobs spiller, et band dannet som en hyllest til Focus. Samarbeidet var så godt at han ble med som gruppemedlem. Bandet har opptrådt jevnlig siden da under navnet Focus og har også gitt ut nytt materiale. 

### Personlige liv
I 1972 giftet Thijs van Leer seg med Rosalie Peters. Sammen fikk de to barn: datteren Bella og sønnen Banten. Ekteskapet endte med skilsmisse på begynnelsen av 1980-tallet. Han giftet seg deretter med Thea van der Kaay, ekskone til Ruud Jacobs som var produsent på flere av hans soloalbum, men etter tjue år ble også de skilt. Sammen fikk de tre barn: Eva, Berenice og sønnen Ruben. For tiden bor Van Leer i Lathum, Nederland med sin tredje kone, Annelies Lommen.

## Albumer

### Soloalbumer
* 1972 *Introspection*
* 1975 *O My Love*
* 1976 *Introspection 2*
* 1977 *Nice to Have Met You*
* 1978 *Introspection 3*
* 1980 *Introspection 4*
* 1981 *Reflections*
*1982 *Pavane - A Romantic Flute Concerto*
*1985 *Focus* (med Jan Akkerman)
* 1986 *Renaissance*
*1991 *Introspection Compilation*
* 1992 *Introspection 1992* (Hyllest til Rogier van Otterloo)
*1992 Introspectio*n - The Collection*
* 1994 *Musical Melody*
* 1996 *Bolero* (CD versjon av *Reflections* album med to ekstra spor)
* 1996 *Summertime*
* 1997 *Instrumental Hymns*
* 1999 *The Glorious Album*
* 1999 *Bach For A New Age*
* 2000 *12 Mooiste Liederen* 
* 2006 *Etudes Sans Gêne* (limited edition DVD)
* 2009 *The Home Concert*
* 2011 *The Glorious Album* (med Jan Mulder)
*2015 *Live At Trading Boundaries*
*2015 *The Thijs van Leer Christmas* (EP)
*2015 *Rondo EP*
*2015 *Charisma*
*2021 *Parce que*
*2021 *Traumtänze - Best of - Zum  Träumen* (med Johnny Lamprecht)

### Focus
* *In and Out of Focus* (Januar 1971)
* *Moving Waves* (Oktober 1971)
* *Focus 3* (November 1972)
* *Live At the Rainbow* (Oktober 1973)
* *[[Hamburger Concerto]]* (Mai 1974)
* *Mother Focus* (Oktober 1975)
* *Ship of Memories* (September 1977)
* *Focus con Proby* (Januar 1978) *(Med P.J Proby)*
* *Focus 8* (Januar 2002)
* *Live at the BBC 1976* (Mai 2004)
* *Focus 9 / New Skin* (September 2006)
* *Focus X* (November 2012)
* *Golden Oldies (April 2014)*

* *Focus 8.5 / Beyond the Horizon* (2016)
* *Live in England* (2016)
* *The Focus Family Album* (2017)
* *Focus 11* (2018)

### Med andre artister
* 1969 Ramses Shaffy - *Shaffy Chantate*
*1970 The Beauty of Bojoura - *The Beauty of Bojoura*
*1976 Thijs Van Leer, Rogier van Otterloo & Louis van Dijk - *Musica per la Notte di Natale*  
*1977 Various Artists - *Montreux Summit vol.2*
*1978 Rick Van Der Linden - *Night of Doom* (soundtrack)
*1980 Thijs Van Leer, Louis van Dijk & Rogier van Otterloo - *Geluckig is het Land*
*1981 Pedal Point - *Dona Nobis Pacem*
*1981 Miguel Rios - *Extranos En El Escaparate* 
*1982 Thijs van Leer & Elly Ameling - *Kerst Met*
*1982 Miguel Rios - *Rock & Rios*
*1983 Miguel Rios - *El Rock de Una Noche de Verano*
*1983 Thijs van Leer & Elly Ameling - *Christmas Noel - Weihnacht Kerstmis*
*1984 Jan Akkerman - *From the Basement*
*1987 Van Leer Band - *I Hate Myself (For Loving You)*
**1988* Various Artists *- Golden Highlights - vol.16*
*1990 Rogier van Otterloo - *Hommage Aan Rogier van Otterloo*
*1993 Ten Sharp - *The Fire Inside*
*1994 Various Artists - *Voices of Christmas*
*1996 Thijs van Leer & Family - *Joy to the World*
*1997 Magic Frankie - *Lucky*
*1997 Conxi - *Nielullemadoen*
*1997 Luis Borda y Zaida Saiace - *Nouveau Tango*
*1998 Maryson - *On Goes The Quest*
*1998 Various Artists - *The World of Musicals*
*1998 Various Artists - *The World of Musicals vol 2*
*1999 Jon Lord - *Pictured Within*
*2000 Thijs van Leer & dochters en de Grootkoren - *Kerstconcert*
*2001 Various Artists - *Spacebreaks*
*2004 Ayreon - *Into the Electric Castle*
*2005 Thomas Blug Band - *Guitar From The Heart/Live* (DVD)
* 2005 Thomas Blug Band - *Guitar From The Heart - Live in Raalte, NL*
* 2009 Thomas Blug Band - *Soul & Pepper*

## Referanser


## Eksterne lenker
* 
* 
*